钦定古今图书集成/明伦汇编/人事典/第046卷
## 钦定古今图书集成/明伦汇编/人事典/第046卷

| 钦定古今图书集成 明伦汇编 第四十六卷 |

| |

钦定古今图书集成明伦汇编人事典

第四十六卷目录

称号部纪事二

人事典第四十六卷

《宋书王敬弘传》，敬弘形状短小，而坐起端方，桓元谓
之“弹棋八势。所居舍亭山，林涧环周，备登临之美，时
人谓之王东山。”

《王景文传》：景文伯父智，少简贵，有高名，高祖甚重之，
与刘穆之谋讨刘毅，而智在焉。他日穆之白高祖曰：
“伐国重事也，公云何乃使王智知？”高祖笑曰：“此人高
简，岂闻此辈论议。”其见知如此。

《郑鲜之传》：鲜之历御史中丞，尽心高祖。高祖少事戎
旅，不经涉学，及为宰相，颇慕风流。时或言论，人皆依
违之，不敢难也。鲜之难必切至，未尝宽假，须要高祖
辞穷理屈，然后置之。高祖或有时惭恧，变色动容。既
而谓人曰：我本无术学，言义尤浅。比时言论诸贤，多
见宽容，惟郑不尔，独能尽人之意。甚以此感之。时人
谓为格佞。
《沈庆之传》：庆之患头风，好著狐皮帽，群蛮恶之，号曰
“苍头公。”

《谢弘微传》：弘微叔父混，名知人，少所结纳，惟与族子
灵运、瞻曜、弘微并以文义赏会。瞻等才辞辩富，弘微
每以约言服之，混特所敬贵，号曰“微子。”弘微，除镇西
谘议参军。太祖即位，为黄门侍郎，与王华、王昙首、殷
景仁、刘湛等，号曰“五臣。”

《何承天传》：承天除著作佐郎，撰国史。承天年已老，而
诸佐并名家年少，颍川荀伯子嘲之，常呼为“你母。承
天曰：‘卿当云‘凤凰将九子，你母何言邪’’？”

《周续之传》：续之年八岁丧母，哀戚过于成人，奉兄如
事父。豫章太守范甯，于郡立学，招集生徒，远方来者
甚众。续之年十二，诣甯受业。居学数年，通五经并纬
候，名冠同门，号曰“颜子。”

《谢方明传》：刘穆之权重当时，朝野辐辏不与穆之相
识者，惟有混方明、郗僧施、蔡廓四人而已。穆之甚以
为恨。方明廓后往造之，大说，白高祖曰：“谢方明可谓
名家驹，直置便自是台鼎人，无论复有才用。”

《张卲传》：“卲子敷，字景引，生而母亡，年数岁问知之，虽
童蒙便有感慕之色。至十岁许，求母遗物，而散施已
尽，唯得一扇，乃缄录之。每至感思，辄开笥流涕，见从
母悲感呜咽。性整贵，风韵端雅，好元言，善属文。初，父
卲使与南阳宗少文谈系象，往复数番。少文每欲屈，
握麈尾叹曰：‘吾道东矣’。于是名价日重。武帝闻其美”，
召见奇之，曰：“真千里驹也。”

《王元谟传》：“元谟为金紫光禄大夫，领太常。及建明堂，
以本官领起部尚书，又领北选。孝武狎侮群臣，随其
状貌，各有比类，多须者谓之羊。颜师伯缺齿，号之曰
齴。刘秀之俭吝，呼为老悭。黄门侍郎宗灵秀体肥，拜
起不便，每至集会，多所赐与，欲其瞻谢倾踣，以为欢
笑。又刻木作灵秀父光禄勋叔献像，送其家厅事。柳”
元景、垣护之并北人，而元谟独受“老伧”之目，凡所称
谓，四方书疏亦如之。尝为元谟作《四时诗》曰：“菫荼供
春膳，粟浆充夏餐。瓟酱调秋菜，白醝解冬寒。”又宠一
昆仑奴子，名曰主，常在左右，令以杖击群臣，自柳元
景以下，皆罹其毒。

《始安王休仁传》：废帝狂悖无道，诛害群公，忌惮诸父，
并囚之殿内，殴捶凌曳，无复人理。休仁及太宗、山阳
王休祐，形体并肥壮，帝乃以竹笼盛而称之。以太宗
尤肥，号为“猪王”；号休仁为“杀王”，休祐为“贼王。”以三王
年长，尤所畏惮，故常录以自近，不离左右。东海王袆
凡劣，号为“驴王。”

《沈约自序》：“沈正字元直。淹详有器度，美风姿，善容止，
好《老》《庄》之学。弱冠辟从事宗人，光禄大夫演之称之
曰：‘此宗中千里驹也’。”

《袁粲传》：粲徙尚书令，与齐王褚渊刘秉入直，平决万
机，时谓之“四贵。”

《谢灵运传》：“灵运免官东还，与族弟惠连、东海何长瑜、
颍川荀雍、太山羊璿之，以文章赏会，共为山泽之游，
时人谓之‘四友’。”

《莲社高贤传》：“周续之，雁门人。十二诣范甯受业，通五
经、五纬，时号‘十经童子’。”

《异苑》：有人姓刘，在朱方，人不得共语，若与之言，必遭
祸难，或本身死疾，惟一士谓无此理，偶值人有屯塞
耳。刘闻之忻然而往，自说被谤，“君能见明？”答云：“世人
雷同，亦何足恤？”须臾火燎，资蓄服玩荡尽，于是举世号为刘鸺。鹠脱遇诸涂，皆闭车走马，掩目奔避，刘亦
杜门自守，岁时一出，则人惊散，过于见鬼。

《南齐书高祖本纪》，休范破平，太祖振旅凯入，百姓缘
道聚观，曰：“‘全国家者，此公也’。太祖与袁粲、褚渊、刘秉
引咎解职，不许。迁散骑常侍、中领军、都督南兖徐兖
青冀五州军事、镇军将军、南兖州刺史，持节如故，进
爵为公，增邑二千户。太祖欲分其功，请益粲等户，更
日入直决事，号为四贵。”秦时有太后、穰侯、泾阳、高陵
君称为“四贵”，至是乃复有焉。

《虞玩之传》：“孔逖字世远，与王俭至交。昇明中为齐台
尚书仪曹郎。太祖谓之曰：‘卿仪曹才也。俭为宰相，逖
尝谋议帷幕，每及选用，颇失乡曲情。俭从容启上曰：
‘臣有孔逖，犹陛下之有臣也。永明中为太子家令，卒。
时呼孔逖、何宪为王俭三公’’。”

《长沙威王晃传》：晃便弓马，多从武容，熏赫都街。时人
为之语曰：“焕焕萧四伞。”

《桂阳王铄传》：鄱阳王锵好文章，铄好名理，时人称为
“鄱桂。”

《萧坦之传》：坦之肥黑而无须，语声嘶，时人号为萧痖。
《檀超传》：超入为殿中郎，兼中书郎，零陵内史，征北骠
骑记室，国子博士，兼左丞。超嗜酒好言咏，举止和靡，
自比晋郄，超为高平二超，谓人曰：“犹觉我为优也。”
《张岱传》：岱少与兄太子中舍人寅、新安太守镜、征北
将军永，弟广州刺史辨俱知名，谓之张氏五龙。
《褚炫传》：“炫迁中书侍郎，司徒右长史。昇明初，炫以清
尚与刘俣、谢朏、江敩入殿侍文义，号为四友。”
《何戢传》：“戢美容仪，动止与褚渊相慕，时人呼为小褚
公。”

《王秀之传》：秀之祖裕，性贞正，徐羡之、傅亮当朝，裕不
与来往。及致仕，隐吴兴，与子瓒之书曰：“吾欲使汝处
不竞之地。”瓒之历官至五兵尚书，未尝诣一朝贵。江
湛谓何偃曰：“王瓒之今便是朝隐。”及柳元景、颜师伯
令仆贵要，瓒之竟不候之。至秀之为尚书，又不与王
俭款接，三世不事权贵，时人称之。

《陆澄传》：澄当世称为硕学，读《易》三年不解文义，欲撰
《宋书》，竟不成，王俭戏之曰：“陆公，书厨也。”

《臧荣绪传》：荣绪常以宣尼生庚子日陈五经拜之，自
号被褐先生。初，荣绪与关康之俱隐在京口，世号为
“二隐。”

《杜京产传》：永明中，会稽锺山有人姓蔡，不知名，山中
养鼠数十头，呼来即来，遣去便去，言语狂易，时谓之
“谪仙。”

《徐伯珍传》：伯珍隐处豫章，王辟议曹从事，不就。家甚
贫窭，兄弟四人，皆白首相对，时人呼为“四皓。”

《江祏传》：东昏即位，祏兄弟更直殿内，永元元年，领太
子詹事。刘暄迁散骑常侍，右卫将军。祏兄弟与暄及
始安王遥光，尚书令徐孝嗣、领军萧坦之六人，更日
帖敕，时呼为“六贵。”

《谢超宗传》：司徒褚渊送湘州刺史王僧虔，阁道坏，坠
水。仆射王俭尝牛惊，跣下车，超宗抚掌笑戏曰：“落水
三公，堕车仆射。”前后言诮，稍布朝野。

《梁书武帝本纪》：“竟陵王子良开西邸，招文学，高祖与
沈约、谢朓、王融、萧琛、范云、任昉、陆倕等并游焉，号曰
‘八友’。”

《贺琛传》：琛为通直散骑常侍，领尚书左丞，并参礼仪
事。琛前后居职，凡郊庙诸仪，多所创定。每见高祖，与
语常移晷刻，故省中为之语曰：“上殿不下有贺雅。”琛
容止都雅，故时人呼之。

《范岫传》：岫迁太子家令，文惠太子之在东宫，沈约之
徒以文才见引，岫亦预焉。岫文虽不逮约，而名行为
时辈所与。博涉多通，尤悉魏晋以来吉凶故事。约常
称曰：“范公好事该博，胡广无以加。”南乡范云谓人曰：
“诸君进止威仪，当问范长头。”以岫多识前代旧事也。
《王茂传》：茂字休远，太原祁人也。祖深，北中郎司马。父
天生，宋末为列将，于石头克司徒袁粲，以勋至巴西
梓潼二郡太守，上黄县男。茂年数岁，为大父深所异，
常谓亲识曰：“此吾家之千里驹，成门户者必此儿也。”
《张率传》：“率建武三年举秀才，除太子舍人，与同郡陆
倕幼相友狎，常同载诣左卫将军沈约，适值任昉在
焉，约乃谓昉曰：‘此二子后进才秀，皆南金也，卿可与
定交’。”由此与昉友善。

《谢几卿传》：几卿幼清辨，当世号曰“神童。”

《刘显传》：显幼而聪敏，当世号曰“神童。”

《宗懔传》：懔少聪敏好学。昼夜不倦。乡里号为“童子学
士。”

《颜协传》：“协释褐湘东王国常侍，又兼府记室。世祖出
镇荆州，转正记室。时吴郡顾协亦在藩邸，与协同名，
才学相亚，府中称为二协。”

《刘孝绰传》：“孝绰，彭城人。本名冉。祖勔，宋司空忠昭公。
父绘，齐大司马霸府从事中郎。孝绰幼聪敏，七岁能
属文。舅齐中书郎王融深赏异之，常与同载适亲友号曰神童。”

孝绰子谅，字求信，少好学，有文才，尤博悉晋代故事，
时人号曰《皮里晋书》。

《何思澄传》：思澄与宗人逊及子朗俱擅文名，时人语
曰：“东海三何，子朗最多。”思澄闻之曰：“此言误耳，如其
不然，故当归逊。”思澄意谓宜在己也。子朗字世明，早
有才思，工清言，周舍每与共谈，服其精理。尝为《败冢
赋》，拟庄周马棰，其文甚工。世人语曰：“人中爽爽何子
朗。”

《任昉传》：“昉好交结，奖进士友得其延誉者，率多升擢。
故衣冠贵游莫不争与交好，坐上宾客恒有数十，时
人慕之，号曰任君，言如汉之三君也。”

《安成康王秀传》：南浦侯推为吴郡太守，所临必赤地
大旱，吴人号“旱母”焉。

《谢朏传》：齐高帝为骠骑将军辅政，选朏为长史，敕与
河南褚炫、济阳江敩、彭城刘俣俱入侍宋帝，时号为
“天子四友。”

《许懋传》：“懋转散骑侍郎，兼国子博士，与司马褧同志
友善，仆射江祏甚推重之，号为经史笥。”

《何点传》：“点家本甲族，亲姻多贵仕。点虽不入城府，而
遨游人世，不簪不带，或驾柴车，蹑草𪨗，恣心所适，致
醉而归。士大夫多慕从之，时人号为通隐。”

《何引传》：引以会稽山多灵异，往游焉，居若耶山云门
寺。初，引二兄求、点并栖遁，求先卒，至是引又隐。世号
点为“大山”，引为“小山”，亦曰“东山。”

《刘慧斐传》：“慧斐字文宣，彭城人也。少博学能属文，起
家安成王法曹行参军。尝还都，途经寻阳，游于匡山，
过处士张孝秀，相得甚欢，遂有终焉之志。因不仕，居
于东林寺。又于山北构园一所，号曰离垢园，时人乃
谓为离垢先生。”

《丘仲孚传》：仲孚少好学，从祖灵鞠有人伦之鉴，常称
为“千里驹。”

《伏挺传》：“挺有才思，好属文。齐末，州举秀才，对策为当
时第一。高祖义师至，挺迎谒于新林。高祖见之甚说，
谓曰：‘颜子’。”引为征东行参军。时年十八。

《阮孝绪传》：“孝绪屏居一室，非定省未尝出户，家人莫
见其面，亲友因呼为居士。”

《陶季直传》：“季直好学，淡于营利。起家桂阳王国侍郎、
北中郎镇西行参军，并不起，时人号曰聘君。”

《王规传》：规八岁，以丁所生母忧，居丧有至性。太尉徐
孝嗣每见必为之流涕，称曰“孝童。”叔父暕亦深器重
之，常曰：“此儿吾家千里驹也。”

《独异志》：陶弘景隐居茅山，梁武帝每有大事，飞诏与
之参决，时人谓隐居为“山中宰相。”

《贫士传》：刘𬣙字彦度，幼贫，性不欲仕。时有辟之者，𬣙
即挂檄于树而逃，事息乃还，亦不愿娶。与陈留阮孝
绪及族兄歊日夕招携，都下谓之“三隐。”

《陈书张种传》：“种字士苗，吴郡人也。祖辩，宋司空右长
史、广州刺史。父略，梁太子中庶子、临海太守。种少恬
静，居处雅正，不妄交游，傍无造请。时人为之语曰：‘宋
称敷、演，梁则卷、充。清虚学尚，种有其风’。”

《韦载传》：载族弟翙为骁骑将军，领朱衣直阁骁骑之
职。旧领营兵，兼统宿卫。自梁代已来，其任逾重。出则
羽仪清道，入则与二卫通直，临轩则升殿侠侍。翙素
有名望，每大事，恒令侠侍左右，时人荣之，号曰“侠御
将军。”

《褚玠传》：玠曾祖炫，宋昇明初，与谢朏、江敩、刘俣入侍
殿中，谓之“四友。”

《徐陵传》：光宅惠云法师每嗟陵早成就，谓之“颜回。”
《程灵洗传》：灵洗子文季，以功加通直散骑常侍、安远
将军，文季每战恒为前锋，齐军深惮之，谓为“程虎。”
《江总传》：后主之世，总当权宰，不持政务，但日与后主
游宴后庭，共陈暄、孔范、王瑗等十馀人，当时谓之“狎
客。”

《魏书游明根传》：“明根与高闾以儒老学业，特被礼遇，
公私出入，每相追随。而闾以才笔，时侮明根，世号高
游焉。”

《裴骏传》：骏字神驹，幼而聪慧，亲表异之，称为神驹，因
以为字。骏补中书博士，崔浩深器骏，目为三河领袖。
《宋弁传》：弁才学儁赡，少有美名。高祖初会至京师，见
尚书李冲，因言论移日，冲竦然异之，退而言曰：“此人
一日千里，王佐才也。”

《宇文忠之传》：忠之，天平初除中书侍郎。裴伯茂与之
同省，常侮忽之。以忠之色黑，呼为“黑宇。”

《李琰之传》：琰之字景珍，小字默蠡，陇西狄道人，司空
韶之族弟。早有盛名，时人号曰神童。从父司空冲雅
所叹异，每曰：“兴吾宗者，其此儿乎。”

《崔元伯传》：“元伯少有儁才，号曰冀州神童。”苻融牧冀
州，虚心礼敬，拜阳平公侍郎，领冀州从事，管征东记
室，出总庶事，入为宾友，众务修理，处断无滞。苻坚闻
而奇之，征为太子舍人，辞以母疾不就，左迁著作佐郎。苻坚牧冀州，为征东功曹。太原郝轩，世名知人，称
元伯有王佐之才，近代所未有也。

《张烈传》：烈字徽仙，清河东武城人也。高祖赐名曰烈，
仍以本名为字焉。烈少孤贫，涉猎经史，有气概，时青
州有崔徽伯、房徽叔，与烈并有令誉，时人号曰三徽。
《刘芳传》：芳除通直常侍。王肃之来奔也，高祖雅相器
重，芳未及相见，高祖宴群臣于华林，肃语次云：古者
唯妇人有笄，男子则无。芳推经礼言男子有笄，高祖
称善。肃亦以芳言为然，曰：“此非《刘石经》邪？”昔汉氏造
《三字石经》于太学，学者文字不正，多往质焉。芳音义
明，辨疑者皆往询访，故时人号为《刘石经》。

芳从子懋，字仲华，历考功郎中。太傅清河王怿爱其
风雅，常目而送之曰：“刘生堂堂，缙绅领袖，若天假之
年，必为魏朝宰辅。”

《裴叔业传》：“裴远，字季云，性粗疏，无拘检，时人或谓之
柳瘨。”

《太武五王传》：“济南王昌子彧，字文若，绍封。彧少有才
学，时誉甚美。侍中崔光见彧，退而谓人曰：‘黑头三公，
当此人也。少与从兄安丰王延明、中山王燕并以宗
室博古文学齐名，时人莫能定其优劣。尚书郎范阳
卢道将谓吏部清河崔休曰：‘三人才学虽无优劣，然
安丰少于造次，中山皂白太多，未若济南风流沉雅’’。”
时人为之语曰：“三王楚琳琅，未若济南备圆方。”彧姿
制闲裕，吐发流靡，琅邪王诵，有名人也，见之未尝不
心醉忘疲。

《常山王遵传》：遵子素，素子忠，忠子晖，迁侍中，领右卫
将军。虽无补益，深被亲宠。凡在禁中，要密之事，晖别
奉旨藏之于柜，惟晖入乃开。其馀侍中黄门莫有知
者。侍中卢昶亦蒙恩眄，故时人号曰“饿虎将军，饥鹰。”
侍中迁吏部尚书，纳货用官，皆有定价，大郡二千匹，
次郡一千匹，下郡五百匹，其馀受职各有差，天下号
曰“市曹。”

《秦明王翰传》：“翰子仪，仪子干，机悟沈勇，善弓马。太宗
即位，拜内将军都将，入备禁中。太宗出游于白登之
东北，干以骑从。有双鸱飞鸣于上，太宗命左右射之，
莫能中，鸱旋飞稍高，干自请射之，以二箭下双鸱。太
宗嘉之，赐御马弓矢、金带一，以旌其能。军中于是号
曰‘射鸱都将’。”

《阳平王新成传》：新成子钦，字思若，位中书监尚书右
仆射，仪同三司。钦色尢黑，故时人号为黑面仆射。钦
淫从兄丽妻崔氏，为御史中尉封回劾奏，遇赦免，寻
除司州牧。钦少好学，早有令誉，时人语曰：“皇宗略略，
寿安思若。”

《京兆王子推传》：子推子泰兴，泰兴子仲景，性严峭，庄
帝时兼御史中尉，京师肃然。每向台，恒驾赤牛，时人
号“赤牛中尉。”

《王慧龙传》：“慧龙子宝兴，宝兴子琼。琼长子遵业，风仪
清秀，涉历经史。位著作佐郎，与司徒左长史崔鸿同
撰起居注。迁右军将军，兼散骑常侍，慰劳蠕蠕，乃诣
代京采拾遗文，以补起居所阙。与崔光、安丰王延明
等参定服章。及光为肃宗讲《孝经》，遵业预讲延明录
义，并应诏作释奠侍宴诗。时人语曰：‘英英济济，王家’”
兄弟。转司徒左长史，黄门郎，监典仪注。遵业有誉当
时，与中书令陈郡袁翻、尚书琅邪王诵并领黄门郎，
号曰“三哲。”时政归门下，世谓侍中、黄门为小宰相。而
遵业从容恬素，若处丘园。

《汝阴王天赐传》：天赐子逞。逞子庆和，东豫州刺史，为
萧衍将所攻，举城降之，衍以为北道总督魏王。至项
城，朝廷出师讨之，望风退走。衍责之曰：“言同百舌，胆
若鼷鼠。”遂徙合浦。

《李彪传》：彪子志，字鸿道，博学有才干，年十馀岁便能
属文。彪甚奇之，谓崔鸿曰：“子宜与鸿道为二鸿于洛
阳。”鸿遂与志交款往来。

《魏收自叙》：“收为广平王赞开府从事中郎，寻兼中书
舍人，与济阴温子昇、河间邢子才齐誉，世号三才。”
《李崇传》：“崇沉深有将略，宽厚善御众，在州凡经十年，
常养壮士数千人，寇贼侵边，所向摧破，号曰卧虎。”
《常爽传》：“爽不事王侯，独守闲静，讲肄经典二十馀年，
时人号为儒林先生。”

《李崇传》：崇子世哲，性倾巧，善事人，以货赂自达。高肇、
刘腾之处势也，皆与亲善，故世号为“李锥。”

《古弼传》：世祖大阅，将校猎于河西，弼留守。诏以肥马
给骑人，弼命给弱者。世祖大怒曰：“尖头奴敢裁量朕
也！朕还台，先斩此奴。”弼头尖，世祖常名之曰“笔头”，是
以时人呼为笔公。

《高允传》：允少孤，夙成有奇度。清河崔元伯见而异之，
叹曰：“高子黄中内润，文明外照，必为一代伟器，但恐
吾不见耳。”高宗重允，常不名之，恒呼为令公。令公之
号，播于四远矣。

《祖莹传》：莹与陈郡袁翻齐名秀出，时人为之语曰：“京

言之于世祖，征为中散。世祖见而异之，谓顺曰：“真卿
家千里驹也。”

长孙《道生传》，道生孙观。观子稚，都督淮南诸军事。萧
衍将裴邃、虞鸿袭据寿春。稚诸子骁果，邃颇难之，号
曰“铁小儿。”

《袁跃传》：“跃字景腾，陈郡人。尚书翻弟也。博学儁才，性
不矫俗，笃于交友。翻每谓人曰：‘跃可谓我家千里驹
也’。”

《郭祚传》：“祚迁尚书右仆射，诏祚本官领太子少师。祚
曾从世宗幸东宫，肃宗幼弱，祚怀一黄㼐，出奉肃宗，
时应诏。左右赵桃弓与御史中尉王显迭相唇齿，深
为世宗所信，祚私事之，时人谤祚者，号为桃弓仆射，
黄㼐少师。
祚子景尚，字思和，涉历书传，晓星历占候，言事颇验。
初为彭城王中军府参军，迁员外郎、司徒”主簿，太尉
从事中郎。公彊当世善事权宠，世号之曰“郭尖。”
《铁弗刘虎传》：铁弗刘虎，南单于之苗裔，左贤王去卑
之孙，北部帅刘猛之从子，居于新兴虑虒之北，北人
谓胡父卑鲜母为“铁弗”，因以为号。

辟寒元魏时北夷酋长遣子入侍者，常秋来春去，以
避中国之热，时人谓之“雁臣。”

《北齐书唐邕传》，显祖尝登童子佛寺，望并州城曰：“此
是何等城？”或曰：“此是金城汤池，天府之国。”帝云，“我谓
唐邕是金城，此非金城也。”其见重如此。

《陆法和传》：“天保六年春，清河王岳进军临江，法和举
州入齐，文宣以法和为大都督十州诸军事、太尉公、
西南大都督五州诸军事、荆州刺史、安湘郡公。宋莅
为郢州刺史，官爵如故。莅弟簉为散骑常侍、仪同三
司、湘州刺史、义兴县公。梁将侯瑱来逼江夏，齐军弃
城而退。法和与宋莅兄弟入朝，文宣闻其奇术，虚心”
相见，备三公卤簿，于城南十二里供帐以待之。法和
遥见邺城，下马禹步，辛术谓曰：“公既万里归诚，主上
虚心相待，何为作此术？”法和手持香炉，步从路车，至
于馆。明日引见，给通幰油络网车，伏身百人，诣阙通
名，不称官爵，不称臣，但云“荆山居士。”文宣宴法和及
其徒属于昭阳殿，赐法和钱百万，物千段，甲第一区，
田一百顷，奴婢二百人，生资什物称是，宋莅千段。其
馀仪同、刺史以下各有差。法和所得奴婢尽免之，曰：
“各随缘去。”钱帛散施，一日便尽。以官所赐宅营佛寺，
自居一房，与凡人无异。三年间再为太尉，世犹谓之
居士。

《崔㥄传》：㥄每以籍地自矜，谓卢元明曰：“天下盛门，唯
我与尔，傅崔、赵李何事者哉？”崔暹闻而衔之。高祖葬
后，㥄又窃言黄颔小儿堪当重任不？暹外兄李慎以
㥄言告暹，暹启世宗，绝㥄朝谒。㥄要拜道左，世宗发
怒曰：“黄颔小儿，何足拜也。”于是锁㥄赴晋阳而讯之，
㥄不服。暹引邢子才为证，子才执无此言。㥄在禁，谓
子才曰：“卿知我意属太丘不？”子才出告㥄子瞻云：“尊
公意，正应欲结姻于陈元康。”瞻有女，乃许妻。元康子
求其父，元康为言之于世宗曰：“崔㥄名望素重，不可
以私处言语，便以杀之。”世宗曰：“若免其性命，犹当徙
之遐裔。”元康曰：“㥄若在边，或将外叛。以英贤资寇敌，
非所宜也。”世宗曰：“既有季珪之罪，还令输作，可乎？”元
康曰：“尝读《崔琰传》，追恨魏武不弘。㥄若在作所而殒，
后世岂道公不杀也？”世宗曰：“然则奈何？”元康曰：“崔㥄
合死，朝野莫不知之。公诚能以宽济猛，特轻其罚，则
仁德弥著，天下归心。”乃舍之。㥄进谒奉谢，世宗犹怒
曰：“我虽无堪，忝当大任，被卿名作黄颔小儿。金石可
销，此言难灭！”

《卢潜传》：“卢公顺早以文学见知，武平中，符玺郎待诏
文林馆，与博陵崔君洽、陇西李师上同志友善。从驾
晋阳，寓居僧寺，朝士谓康寺三少，为物论推。”许
库《狄干传》：“干不知书，署名为干字，逆上画之，时人谓
之穿锥。”

《许惇传》：惇清识敏速，达于从政。任司徒主簿，以能判
断见知，时人号为“入铁主簿。”惇迁殿中尚书。惇美须
髯，下垂至带，省中号为“长鬣公。”显祖尝因酒酣，握惇
须髯称美，遂以刀截之，唯留一握，惇惧，因不复敢长，
时人又号为“齐须公。”

《裴让之传》：让之少好学，有文情，清明俊辩，早得声誉。
魏天平中，举秀才，对策高第，累迁屯田、主客郎中。省
中语曰：“能赋诗裴让之弟诹之，沛王开大司马府，辟
为记室。迁邺后，诹之留在河南，西魏领军独孤信入
据金墉，以诹之为开府属，号曰洛阳遗彦。”

《孙腾传》：腾早依附高祖，契阔艰危，勤力恭谨，深见待
信。及高祖置之魏朝，寄以心腹，遂志气骄盈，与夺由
己，求纳财贿，不知纪极。生官死赠，非货不行；府藏银
器，盗为家物。亲狎小人，专为聚敛。在邺与高岳、高隆
之、司马子如号为“四贵”，非法专恣，腾为甚焉。

《韩凤传》：凤与高阿那肱穆提婆共处衡轴，号曰“三贵《王昕传》：昕母清河崔氏，学识有风训，生九子，并风流
蕴藉，世号“王氏九龙。”昕弟晞，武平初迁大鸿胪，加仪
同三司，监修起居注，待诏文林馆。性闲淡寡欲，虽王
事鞅掌，而雅操不移。在并州，虽戎马填闾，未尝以世
务为累。良辰美景，啸咏遨游，登临山水，以谈䜩为事，
人士谓之“物外司马。”

《魏收传》：收昔在京洛，轻薄尤甚，人号云：“魏收惊蛱蝶。”
文襄曾游东山，令给事黄门侍郎颢等宴文襄曰：“魏
收恃才使气，卿须出其短。”往复数番，收忽大唱曰：“杨
遵彦理屈已”倒愔从容曰：“我绰有馀暇，山立不动，若
遇当涂，恐翩翩。”遂逝。当涂者魏，翩翩者蛱蝶也。文襄
先知之，大笑称善。

《胡长仁传》：长仁累迁右仆射及尚书令。世祖崩，预参
朝政，封陇郡王。左丞邹孝裕，郎中陆仁惠、卢元亮厚
相结托。长仁每上省，孝裕必方驾而来。省务既繁，簿
案堆积，令史欲谘都座者，日有百数。孝裕屏人私话，
朝退亦相随。仁惠元亮又伺间而往，停断公事，时人
号为“三佞。”
《袁聿修传》：聿修在尚书十年，未曾受升酒之馈。尚书
邢卲与聿修旧款，每于省中语戏，常呼聿修为清郎。
《斛律金传》：金子光尝从世宗于洹桥校猎，见一大鸟
云表飞飏，光引弓射之，正中其颈。此鸟形如车轮，旋
转而下，至地乃大雕也。世宗取而观之，深壮异焉。丞
相属邢子高见而叹曰：“此射雕手也。”当时传号落雕
都督。

《李稚廉传》：“稚廉为并州长史，常在世宗第内，与陇西
辛术等六人，号为馆客，待以上宾之礼。”

《周书宗懔传》：“懔字元懔，南阳涅阳人也。八世祖承永
嘉之乱，讨陈敏有功，封柴桑县侯，除宜都郡守，寻卒
官，子孙因居江陵。父高之，梁山阴令。懔少聪敏，好读
书，昼夜不倦，语辄引古事，乡里呼为小儿学士。”
《刘璠传》：“璠子祥，字休征，幼而聪慧，占对俊辩，宾客见
者，皆号神童。”

《薛寘传》：寘历御正中大夫，时前中书监卢柔学业优
深，文藻华赡，而寘与之方驾，故世号曰“卢薛”焉。
《韦孝宽传》：孝宽除浙阳郡守，时独孤信为新野郡守，
司荆州，与孝宽情好款密，政术俱美，荆部吏人，号为
联璧。

《韦敻传》：敻十见征辟，皆不应命。属太祖经纶王业，侧
席求贤，闻敻养高不仕，虚心敬说，遣使辟之，备加礼
命，虽情谕甚至，而竟不能屈，弥以重之，亦弗之夺也。
所居之宅，枕带林泉，敻对玩琴书，萧然自乐，时人号
为居士焉。至有慕其闲素者，或载酒从之，敻亦为之
尽欢，接对忘倦。明帝即位，礼敬愈厚，乃为诗以贻之
曰：“六爻贞遁出，三辰光少微。颍阳让逾远，沧洲去不
归。香动秋兰佩，风飘莲叶衣。坐石窥仙洞，乘槎下钓
矶。岭松千仞直，岩泉百丈飞。聊登平乐观，遥望首阳
薇。讵能同四隐，来参余万机。”敻答帝诗，愿时朝谒。帝
大说，敕有司日给河东酒一斗，号之曰逍遥公
于《谨传》。谨性沉深，有识量，略窥经史，尤好《孙子兵书》，
屏居闾里，未有仕进之志。或有劝之者，谨曰：“州郡之
职，昔人所鄙；台鼎之位，须待时来。吾所以优游郡邑，
聊以卒岁耳。”太宰元穆见之，叹曰：“王佐材也。”

《裴果传》：永安末，盗贼蜂起，果从军征讨，乘黄骢马，衣
青袍，每先登陷阵，时人号为“黄骢年少。”

《杜杲传》：杲学涉经史，有当世干略。其族父瓒，清贞有
识鉴，深器重之，常曰：“吾家千里驹也。”
《裴宽传》：宽弟汉，字仲贾，操尚弘雅，聪敏好学。尝见人
作百字诗，一览便诵。魏孝武初，解褐员外散骑侍郎。
大统五年，除大丞相府士曹行参军，补墨曹参军。汉
善尺牍，尤便簿领，理识明赡，决断如流。相府为之语
曰：“日下灿烂有裴汉。”

《韩果传》：果从大军破稽胡于北山，胡地险阻，人迹罕
至，果进兵穷讨其种落，稽胡惮果劲健，号为“著翅人。”
太祖闻之，笑曰：“著翅之名，宁减飞将。”

《蔡祐传》：祐授京兆郡守。九年，东魏豫州刺史高仲密
举州来附，太祖率军援之，与齐神武遇战于邙山。祐
时著明光铁铠，所向无前，敌人咸曰：“此是铁猛兽也。”
皆遽避之。

《唐瑾传》：瑾转吏部尚书，铨综衡流，雅有人伦之鉴。时
六尚书皆一时之秀，周文自谓得人，号为六俊。
《隋书崔儦传》：儦待诏文林馆，历殿中膳部员外三曹
郎中。儦与顿丘李若俱见称重，时人为之语曰：“京师
灼灼，崔儦李若。”

《诸葛颖传》：“颖为著作郎，甚见亲幸，出入卧内，帝每赐
之曲宴，辄与皇后嫔御连席共榻。颖因间隙，多所谮
毁，是以时人谓之冶葛。”

《刘昉传》：高祖以昉有定策之功，拜上大将军，封黄国
公，与沛国公郑译皆为心膂，前后赏赐钜万，出入以
甲士自卫，朝野倾瞩，称为黄沛。时人为之语曰：“刘昉
牵前，郑译推后《张虔威传》：虔威性聪敏，涉猎群书，其世父暠之谓人
曰：“虔威吾家千里驹也。”

《沈光传》：光少骁捷，初建禅定寺，其中幡竿高十馀丈，
适遇绳绝，非人力所及，诸僧患之。光见而谓僧曰：“可
持绳来，当相为上耳。”诸僧惊喜，因取而与之。光以口
衔索，拍竿而上，直至龙头。系绳毕，手足皆放，透空而
下，以掌拒地，倒行数十步。观者骇悦，莫不惊异，时人
号为“肉飞仙。”

《公孙景茂传》：景茂容貌魁梧，少好学，博涉经史。在魏
察孝廉，射策甲科，为襄城王长史兼行参军，迁太常
博士，多所损益，时人称为“书库。”

《虞世基传》：世基博学有高才，兼善草隶。陈中书令孔
奂见而叹曰：“南金之贵，属在斯人。”少傅徐陵闻其名，
召之，世基不往。后因公会，陵一见而奇之，顾谓朝士
曰：“当今潘陆也。”因以弟女妻焉。

《赵仲卿传》：仲卿拜荆州总管，于时塞北盛兴屯田，仲
卿总统之，微有不理者，仲卿辄召主掌挞其胸背，或
解衣倒拽于荆棘中，时人谓之“猛兽。”

观德《王雄传》：雄贵宠冠绝一时，与高颎、虞庆则、苏威
称为“四贵。”

《来护儿传》：护儿子整，武贲郎将，右光禄大夫，尤骁勇，
善抚士众，讨击群盗，所向皆捷。诸贼甚惮之，为作歌
曰：“长白山头百战场，十十五五把长枪。不畏官军十
万众，只畏荣公第六郎。”

《李士谦传》：士谦龆龀丧父，事母以孝闻。母曾呕吐，疑
为中毒，因跪而尝之。伯父魏岐州刺史玚深所嗟尚，
每称曰：“此儿吾家之颜子也。”

《卢思道传》：“思道解褐司空行参军，长兼员外散骑侍
郎，直中书省。文宣帝崩，当朝文士，各作挽歌十首，择
其善者而用之。魏收、杨休之、祖孝征等不过得三首，
唯思道独得八首，故时人称为八米卢郎。”

思道从父兄昌衡，字子均。父道虔，魏尚书仆射。昌衡
小字龙子，风神澹雅，容止可法，博涉经史，工草行书。
从弟思道，小字释奴，宗中俱称英妙，故幽州为之语
曰：“卢家千里，释奴龙子。”

《元善传》：善少随父至江南，性好学，遂通涉五经，尤明
《左氏传》。及侯景之乱，善归于周，武帝甚礼之，以为太
子宫尹，赐爵江阳县公，每执经以授太子。开皇初，拜
内史侍郎。上每望之曰：“人伦仪表也。”

《苏威传》：威为纳言，与左翊卫大将军宇文述、黄门侍
郎裴矩、御史大夫裴蕴、内史侍郎虞世基参掌朝政，
时人称为“五贵。”

《何妥传》：妥年十七，以技巧事湘东王。后知其聪明，召
为诵书左右。时兰陵萧眘亦有儁才，住青杨巷，妥住
白杨头。时人为之语曰：“世有两儁，白杨何妥，青杨萧
眘。”其见美如此。
《房晖远传》：晖远幼有志行，治《三礼》《春秋》三传、《诗》《书》《周
易》，兼善图纬，恒以教授为务，远方负笈而从者，动以
千计。齐南阳王绰为定州刺史，闻其名，召为博士。周
武帝平齐，搜访儒俊，晖远首应辟命，授小学下士。及
高祖受禅，迁太常博士。太常卿牛弘每称为“五经”《库
马光传》：开皇初，高祖征山东义学之士，光与张仲让、
孔笼、窦士荣、张黑奴、刘祖仁等俱至，并授太学博士。
时人号为“六儒。”然皆鄙野无仪范，朝廷不之贵也。
《宇文庆传》：庆子皛，字婆罗门。大业之世，少养宫中，后
为千牛左右。炀帝甚亲昵之，每有游宴，皛必侍从。至
于出入卧内，伺察六宫，往来不限门禁。其恩幸如此。
时人号曰“宇文三郎。”

《于仲文传》：仲文，字次武，为安固太守。始州刺史屈突
尚，宇文护之党也，先坐事下狱，无敢绳者。仲文至郡
穷治，遂竟其狱。蜀中为之语曰：“明断无双有于公，不
避强御有次武。”

《刘昶女传》：昶在周尚公主，官至柱国、彭国公，数为将
帅，位望隆显，与高祖有旧，及受禅，甚亲任，历左武卫
大将军、庆州总管。其子居士为太子千牛备身，聚徒
任侠，不遵法度，数得罪，上以昶故，每辄原之。居士转
恣，每大言曰：“男儿要当辫头反䌸籧”篨上作《獠儛》。取
公卿子弟膂力雄健者，辄将至家，以车轮括其颈而
捧之，殆死能不屈者，称为壮士，释而与交。党与三百
人，其趫捷者号为饿鹘队，武力者号为蓬转队。
《滕穆王瓒传》：瓒高祖母弟也。周世以太祖军功，封竟
陵郡公，尚武帝妹顺阳公主，自右中侍上士迁御伯
中大夫。保定四年，改为纳言，授仪同。瓒贵公子，又尚
公主，美姿仪，好书爱士，甚有令名于当世，时人号曰
“杨三郎。”

《段达传》：帝征辽东，百姓苦役。平原祁孝德，清河张金
称等，并聚众为群盗，攻陷城邑，郡县不能御。帝令达
击之，数为金称等所挫，亡失甚多，诸贼轻之，号为“段
姥。”

《宇文恺传》：恺家世武将，诸兄并以弓马自达，恺独好
学，博览书记，解属文，多技艺，号为名父公子《宇文化及传》：化及性凶险，不循法度，好乘肥挟弹，驰
骛道中。由是长安谓之“轻薄公子。”

《刘臻传》：“臻耽悦经史，精于两汉书，时人称为汉圣。”
《房彦谦传》：“彦谦迁长葛令，甚有惠化，百姓号为慈父。”
《越王侗传》：帝幸江都，令侗与金紫光禄大夫段达、太
府卿元文都、摄民部尚书韦津、右武卫将军皇甫无
逸等，总留台事。宇文化及之弑逆也，文都等议，以侗
元德太子之子，属最为近，于是乃共尊立，大赦，改元
曰皇泰。以段达为纳言、右翊卫大将军摄礼部尚书，
王世充亦纳言、左翊卫大将军，摄吏部尚书，元文都
内史令，左骁卫大将军卢楚亦内史令，皇甫无逸兵
部尚书，右武卫大将军，郭文懿内史侍郎，赵长文黄
门侍郎，委以机务，为金书铁券，藏之宫掖。于时雒阳
称段达等为“七贵。”

《珍珠船》炀帝时，贼帅魏刁儿自称“历山飞”，众十馀万。
隋既平陈，南海有五六百家，居水为亡命，号曰“游艇
子。”

《清异录》：隋裴寂待选京都，一日郊饮，遇老人画地上
沙土曰：“扫国真人。”〈太宗〉又曰：“玉环天子。”〈元宗〉又曰：《丹丘上
圣》。〈宪宗〉告寂云。“三百年中最雄者此三人耳。”

越公杨素，专恣既久，包藏可畏，四方寒心，不敢直指，
故以“风力相国”概之。

《实宾录》：“五唐王家”：隋王龙之财帛埒于王侯，五子各
立一院，邑里，号为“五唐王家。